וילי דבנפורט

ויליאם "וילי" דבנפורט (באנגלית: William "Willie" D. Davenport;‏ 8 ביוני 1943 – 17 ביוני 2002 ), היה ספורטאי אמריקאי, אלוף אולימפי (מקסיקו 1968), שיאן עולם (1969–1972), 3 פעמים ראשון בעולם (1966, 1968 ו-1969) ו-4 פעמים אלוף ארצות הברית (1965, 1966, 1967 ו-1969) בריצת 110 מטר משוכות. ייצג את ארצות הברית ב-4 אולימפיאדות (טוקיו 1964, מקסיקו 1968, מינכן 1972 ומונטריאול 1976) ובאולימפיאדת חורף (לייק פלאסיד 1980) במזחלות. דבנפורט שירת בדרגת קולונל במשמר הלאומי של ארצות הברית. דבנפורט נולד וגדל בטרוי (אנ') שבאלבמה והיה האח הבוגר בין שבעת אחיו. ב-1952 עברה המשפחה לוורן (אנ') שבאוהיו. סיים את לימודיו בתיכון "האולנד" שבאוהיו והמשיך בלימודיו באוניברסיטת הדרום (אנ') שבבאטון רוז' בלואיזיאנה. סיים את לימודיו באוניברסיטה ב-1969. ב-1961, לאחר סיום לימודיו, התגייס לצבא ארצות הברית ושירת בו עד פטירתו ב-2002 עת הגיע לדרגת קולונל במסגרת המשמר הלאומי של ארצות הברית. בשנים 1961–1963 נשלח לשרת בגרמניה. במבחנים האמריקאיים לאולימפיאדת טוקיו שנערכו בלוס אנג'לס באמצע ספטמבר הוא זכה במדליית זהב בריצת 110 מטר משוכות בתוצאה של 13.6 שניות, לפני הייז ג'ונס (13.6 שניות) ובליין לינדגרן (אנ') (13.8 שניות). אולם במשחקים האולימפיים עצמם הוא סיים רק במקום 13 בתוצאה של 14.2 שניות. באליפות ארצות הברית שנערכה בסן דייגו, קליפורניה בסוף יוני 1965 הוא זכה במדליית זהב בריצת 120 יארד משוכות בתוצאה של 13.6 שניות, לפני סגן האלוף האולימפי המכהן בליין לינדגרן (13.7 שניות) ורוג'ר מורגן (13.7 שניות) באליפות ארצות הברית שנערכה בניו יורק, בסוף יוני 1966 הוא זכה במדליית זהב בריצת 120 יארד משוכות בתוצאה של 13.44 שניות, לפני דון שי (13.61 שניות) וארל מק'קולק (13.88 שניות). באליפות ארצות הברית שנערכה בבייקרספילד, קליפורניה בסוף יוני 1967 הוא זכה במדליית זהב בריצת 120 יארד משוכות בשיא אליפות חדש של 13.3 שניות, לפני ארל מק'קולק (13.5 שניות) ריצ'מונד פלאורס (13.6 שניות). במשחקים הפאן-אמריקאיים שנערכו בויניפג, קנדה באוגוסט אותה שנה הוא זכה במדליית כסף בריצת 110 מטר משוכות בתוצאה של 13.55 שניות, אחרי בן ארצו ארל מק'קולק (13.49 שניות) ולפני חואן מוראלס מקובה (14.30 שניות). באולימפיאדת מקסיקו סיטי (1968) הוא זכה במדליית זהב בריצת 110 מטר משוכות בשיא אולימפי חדש של 13.33 שניות, לפני חברו לנבחרת ארווין הול (13.42 שניות) ואדי אוטוז מאיטליה (13.46 שניות). באליפות ארצות הברית שנערכה במיאמי, פלורידה, בסוף יוני 1969 הוא זכה במדליית זהב בריצת 120 יארד משוכות ביחד עם ליאון קולמן בתוצאה של 13.42 שניות, לפני ארווין הול (13.43 שניות). בתחרות שנערכה בציריך, שווייץ ב-4 ביולי אותה שנה הוא קבע בריצת 110 מטר משכות שיא עולם חדש של 13.2 שניות. באליפות ארצות הברית שנערכה בבייקרספילד בסוף יוני 1970 הוא זכה במדליית ארד בריצת 120 יארד משוכות בתוצאה של 13.4 שניות, אחרי תומאס היל (13.39 שניות) ומרקוס ווקר (13.40 שניות). באליפות ארצות הברית שנערכה ביוג'ין, אורגון בסוף יוני 1971 הוא זכה במדליית ארד בריצת 120 יארד משוכות בתוצאה של 13.4 שניות, אחרי רוד מילבורן (13.1 שניות) ורונלד דרייפר (13.3 שניות), התוצאות הושגו עם רוח גבית מעל המותר. באליפות ארצות הברית שנערכה בסיאטל, וושינגטון ביוני 1972 הוא זכה במדליית כסף בריצת 110 מטר משוכות בתוצאה של 13.6 שניות, אחרי רוד מילבורן (13.4 שניות) ולפני תומאס היל (13.6 שניות). באולימפיאדת מינכן (1972) הוא סיים במקום רביעי בריצת 110 מטר משוכות בתוצאה של 13.50 שניות, אחרי רוד מילבורן שקבע שיא עולם חדש של 13.24 שניות, גי דרו מצרפת (13.34 שניות) ותומאס היל (13.48 שניות) ולא הצליח להגן על תוארו. באליפות ארצות הברית שנערכה בבייקרספילד ביוני 1974 הוא זכה במדליית ארד בריצת 110 מטר משוכות בתוצאה של 13.5 שניות, אחרי צ'ארלס פוסטר (13.4 שניות) ותומאס היל (13.5 שניות). באולימפיאדת מונטריאול (1976) הוא זכה במדליית ארד בריצת 110 מטר משוכות בתוצאה של 13.38 שניות, אחרי גי דרו (13.30 שניות) ואלחנדרו קסנייאס מקובה (13.33 שניות). באליפות ארצות הברית שנערכה בווסטווד, קליפורניה בתחילת יוני 1977 הוא זכה במדליית ארד בריצת 110 מטר משוכות בתוצאה של 13.56 שניות, אחרי צ'ארלס פוסטר (13.49 שניות) וג'יימס אוונס (13.49 שניות). באולימפיאדת לייק פלאסיד (1980) הוא סיים במקום 12 במזחלות של 4 אנשים. לאחר שפרש מספורט תחרותי המשיך דבנפורט לשרת במשמר הלאומי של ארצות הברית עד לדרגת קולונל ובנוסף היה חבר בארגונים לאומיים שונים ובהם: האגודה למובילי כושר לאומיים (National Fitness Leaders Association) המועצה הנשיאותית לכושר וספורט (President’s Council on Physical Fitness and Sports) ההתאחדות הלאומית של בוגרי הקולג'ים השחורים (National Black College Alumni Association) התאחדות המשמר הלאומי (National Guard Association) דבנפורט נשא לאישה את מריאן ולזוג נולדו 2 בנים (מרק ווילי) ובת (טניה). נפטר ביוני 2002 מאירוע לב בנמל התעופה הבינלאומי שיקגו או'הייר בדרכו למשרדי האו"ם בווירג'יניה שם שירת במשרד המשמר הלאומי. 1982 - צורף להיכל התהילה של ארצות הברית באתלטיקה 1990 - צורף להיכל התהילה האולימפי של ארצות הברית 1999 - נבחר, על ידי כתבי הספורט של לואיזיאנה, לאחד מ-25 האתלטים המצטיינים של המדינה. מדיה וקבצים בנושא וילי דבנפורט בוויקישיתוף וילי דבנפורט, באתר הוועד האולימפי הבין-לאומי וילי דבנפורט, באתר olympedia.org וילי דבנפורט, באתר התאחדות האתלטיקה הבין-לאומית וילי דבנפורט, באתר Track and Field (גברים) קברו של דבנפורט באתר findagrave.com וילי דבנפורט באתר AAREG (African American Registry) וילי דבנפורט באתר "האנציקלופדיה של אלבמה" וילי דבנפורט באתר "היכל התהילה של לואיזיאנה", 1988 ריצות בהן השתתף וילי דבנפורט - לזכרו, סרטון באתר יוטיוב ריצת הגמר במונטריאול 1976 בה הגיע למקום 3, סרטון באתר יוטיוב וילי דבנפורט, באתר "Find a Grave" (באנגלית) מוסד זה הוקם לפני שחוקקו חוקי השוויון ב-1964 והיה מיועד לסטודנטים כהי עור (אפרו-אמריקאים)